Canting

Canting nyaéta pakakas anu dipaké pikeun nyokot  malam panas mangsa ngabatik. Canting dijieun tina  tambaga kiwari aya ogé anu dijieun tina teflon, gagangna tina  awi aya ogé tina kai. 
 anu aya di  Museum Nasional Indonesia, Jakarta. Ditengah palebah luhur : canting, pakakas pikeun ngucurkeun lilin/malam; ti kénca ka katuhu: sikat tina tapas kalapa, kaliper beusi jang ngukur, kaliper, capit, palu, jeung kihkir.

Bagéan tina canting 
Canting diwangun tina tilu bagian:
 Nyamplung: anu kawas mangkok, paranti nyiuk  malamdijieun tina tambaga.
 Cucuk: Kawas pamatuk panjang anu nyambung kana nyamplung, taya lian paranti bijilna malam mangsa diguratkeun kana lawon.
 Gagang: panyepenganna anu dijieun tina awi atawa kai.

Gedé jeung leutikna nyamplung gumantung kana gambar jeung pola anu bakal dijieun, nyamplung dikerelepkeun kana malam panas sangkan kaeusian.

Rupa-rupa canting dumasar kana cucukna

Cucuk canting aya sababaraha rupa gumantung kabutuhan:
 Canting cecek : Canting cecek ieu mibanda cucuk leutik jeung liangna hiji. ilaharna diaké pikeun nyieun panyecek (titik), gurat, jeung tulisan anu ipis.
 Canting loron : Canting anu mibanda cucuk dua, ilaharna dipaké pikeun nyieun gurat ganda/kembar. 
 Canting telon : Canting anu mibanda tilu cucuk pikeun kaluarna malam 
 Canting papat, liman, byok, rénténg jeung saterusna.

Dicutat tina

Pakakas
Parabot